Odense Adresse-Contoirs Efterretninger, 1809-10-31
Som Bilag til Amtmand Kroghs Jndberetning om det Engelske Overfald i Finmarken meddeler Budstikken to til ham indgivne Jndberetninger fra Batterie=Anførerne paa Hammerfest og Fugelnæs Batterie, foruden andre private Skrivelser, hvoraf den laveste Skadefrohed overalt synes at stemple dette Engellændernes Tog til Finmarken. Hammerfest Batterie beskjød Fjenden med 16 Kanoner til hver Side, og da han (hedder det i Beretningen) paa Fjeldet Salen mærkede, at hans Skud gik over vore Hoveder, rettede han Kanonerne saa lavt, at Kuglerne tørnede mod vore Kanoner, og bortreve Tørv og Steen af vort Brystværn, der til Uheld var saa lavt, at det ei naaede stort over vort Belte. sted. - Da en Deel af det Mandskab der stod under mig P. M. Bucke vare ved Arbeidet og Allarmen blevne afmægtige, kom Anders Back, Under=Anfører ved Kystværnet, midt under Kugle-Regnen til, og stod os bi under hele Fægtningen. Da Fjenden formerede sin Jld med Skraa af Spiger og Glas, lagde vi 1 a 2 Kugler og 1 Kardetske i hvert Skud, da Afstanden var saa kort. - Under Fægtningen bleve ved min, P. Røstes, Kanon 2 Mand haardt saarede, den ene i Hovedet og i Armen, den anden i Underlivet. Efterat vi omsider havde bortskudt vor tilstædeværende Ammunition, og derhos indsaae, at Jntet meere var at udrette, fornaglede vi Kanonerne, og retirerede med megen Møie og Mathed fra Batteriet. Vi havde af Harm ikke heiset Flag, da Engellænderne ei tonede Flag den forrige Gang de truede os med Angreeb, skjønt vort Flag da stod paa begge Batterier. Uagtet vort Forsvar af Kanoner og Mandskab var saare ringe i Forhold til de tvende Orlogs brigger, har dog Fjenden lidt betydeligt. En svensk Matros har forsikret, at dersom vi kunde holdt ud endnu en halv Time, havde Briggen Faney maattet give sig; han angav at 5 Md. havde mistet Armene, og at adskillige vare saarede i Hovedet, men vilde ikke sige hvor mange der vare døde. For ikke at falde i Fangenskab, begave vi os bort, hvorover de engelske Officerer vare meget fortørnede, da de ingen militær Besætning fandt, og ikke selv vidste, hvem der havde gjort den Modstand. - Den anden Rapport fra Batterie-Anføreren paa Fuglnæs Batterie melder, at man efterat Hammer fest Batterie var besat af Engellænderne ikke holdt det for raadeligt at vedligeholde Jlden af den ene Kanon længere, da Skibene nu laae saa langt inde, at disse kunde skyde os i Ryggen, hvorfor der blev givet Ordre til at stryge Flaget. Kystværns-Anfører Hr. Klerck paatog sig at reise ombord som Parlamentær for at underrettes om, hvad Fjendens Hensigt var med Byen, hvorpaa den Høistkommanderende forsikrede, at ingen skulde skee nogen Overlast paa Person eller Eiendom, naar Fjendtlighederne fra vor Side ophørte, men i manglende Fald blev Byen, som allerede var i hans Vold, sat i Brand. Hr. Klerck modtog derpaa et Brev fra Engellændernes Chef til Kommandererne paa Hammer fest, men da Jngen af de herværende forstode Engelsk, kunde man ei handle efter samme. Strax efter kom en stor Jolle med noget bevæbnet Mandskab, hvilket vi lode lande, da vi formodede, at disse skulde give Udtolkning paa Brevet, Hr. Klerck havde omtrent 16 Mand af Kystværnet under Gevær. Engellænderne stillede sig lige over for, og da Anføreren for disse gav ved sin Kaarde Tegn til, at enhver skulde nedlægge sine Vaaben, saa blev samme beordret i den Formodning, at vi skulde erfare Brevets Jndhold; men aldrig saasnart var dette skeet, før Engellænderne sprang til bemægtigede sig Geværerne, og da der i samme Øieblik landede 4 store Barkasser med væbnede Folk, blev vort lille Mand. skab omringet og afvæbnet. Strax begyndte Uordenen. Engellænderne opbrød Huse og Gjemmer, og begyndte at plyndre, hvorpaa vi begav os bort, for ikke at være Vidne til disse Afskyeligheder, o. s. v. - J øvrigt forsikres, at Fjenden har ødelagt Alt i ethvert Huus, nedrevet de fleste Kakkelovne, samt udslaget næsten hvert et Vindue, saa at Husene ere ganske ubeboelige i dette Aar. Det meste, som i Hammer fest og omkring i Fieldene var nedgravet og forvaret, har Fjenden opdaget og bortrøvet. Ved at aabne en nye Grav paa Kirkegaarden fandtes en Engelskmand, der var bleven skudt gjennem Underlivet samt i begge Laarene og var her nedlagt i en Matte. Alle Kanonerne i Hammerfest har Fienden sprængt, og Batteriet paa Hammerfest=Siden er ganske ødelagt. Kirken har lidt meget af Fjendens Kugler. Fattigblokken er opbrudt, og et Voxlys er ranet, Morning Cronicle indeholder følgende om Jslands Jndtagelse: "Denne Øe er bleven taget ved et lille Korps, som bemægtigede sig Gouvernøren og gjorde Garnisonen til Fange. En Krigslup, som landede sammesteds, har dadler Kaperens Opførsel. Gouvernøren befinder sig for nærværende Tid i Leith, og vil overbringe sin Reclamation til London. Jmidlertid er Øen i vor Besiddelse. Det er ikke nogen vigtig Erobring. Landet er fattigt og elendigt. Det leverer blot Skind, Pelsværk, Fiskevare, og alt det kuni ringe Qvantitet.